Slaný potok (prítok Žiarovnice)

Slaný potok je potok v Dolnom Zemplíne, na území okresu Sobrance. Je to ľavostranný prítok Žiarovnice, meria 6,7 km a je tokom X. rádu. 

 Prameň 
Pramení vo Východoslovenskej pahorkatine, v podcelku Podvihorlatská pahorkatina, na juhovýchodnom úpätí Hukova (545,3 m n. m.), severovýchodne od obce Hlivištia, v nadmorskej výške približne 370 m n. m. 

 Opis toku 
Na hornom toku tečie lesnatým prostredím na území CHKO Vihorlat, následne sa stáča na juhozápad a sprava priberá prítok (201,6 m n. m.) prameniaci južne od kóty 412,6 m. Potom na krátkom úseku pokračuje severojužným smerom pomedzi vinohrady a ďalej už pokračuje viac-menej juhozápadným smerom zvlneným korytom. Napokon sa stáča na západ a severne od Sobraneckých kúpeľov ústi v nadmorskej výške cca 148 m n. m. do Žiarovnice.

 Referencie 

Kategória:Potoky na Slovensku
Kategória:Povodie Uhu
Kategória:Vodné toky vo Východoslovenskej pahorkatine
Kategória:Vodné toky v okrese Sobrance
Kategória:Hlivištia
Kategória:Choňkovce
Kategória:Horňa
Kategória:Baškovce (okres Sobrance)